Diari Oficial de la Generalitat Valenciana


Sumari del DOGV 5039, del 30-06-2005 (2005/7470)

Informació pública d'alternativa tècnica de Programa i Pla Parcial de millora del Sector Castalla Golf, de Castalla.
--------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7470


Organisme emissor
:   Ajuntament de Castalla

Tipus de document
:   Anunci

Informació pública d'alternativa tècnica de Programa i Pla Parcial de millora del Sector Castalla Golf, de Castalla. [2005/X7470]
  
Per esta Alcaldia en data 24 de juny de 2005, amb el número 254, s'ha dictat el decret següent:
  
Vista l'alternativa tècnica de Programa i Pla Parcial de millora del ?Sector Castalla Golf- presentada per José Antonio Rodríguez Belmonte en qualitat de President de l'Agrupació d'interés urbanístic del pla parcial de millora del sector Castalla Golf. en data de Registre d'Entrada 20 de juny de 2005 (núm. 5153) i que és comprensiva de la documentació següent:
  
- Programa d'Actuació Integrada.
  
- Pla parcial de millora.
  
- Projecte d'Urbanització (obra civil, infraestructures d'electricitat i enllumenat públic).
  
- Estudi d'impacte ambiental.
  
- Estudi d'inundabilitat.
  
- Estatuts i acords socials de l'Agrupació d'Interés Urbanístic.
  
De conformitat amb el que establix la Llei 6/1994, de 15 de novembre, de la Generalitat Valenciana Reguladora de l'Activitat urbanística, pel present dispose:
  
Primer. Que es remeta avís al domicili fiscal dels qui consten al Cadastre com a titulars de drets afectats per l'actuació proposada i se sotmeta a informació pública per mitjà d'edicte publicat en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana.
  
Segon. Durant el termini de trenta dies comptats des de l'última publicació de l'edicte en el DOGV es podran formular al·legacions. Alhora, durant el termini de vint dies des de l'última publicació de l'edicte en el DOGV es podran presentar alternatives tècniques i plans parcials de millora que pretenguen competir amb la proposta presentada.
  
Tercer. Durant els cinc dies següents al venciment del termini anterior, de vint dies, es podran presentar les proposicions juridicoeconòmiques.
  
Quart. Els terminis anteriorment citats quedaran prorrogats, per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment diferent de la inicial i en prestara caució.
  
Quint. L'acte d'obertura de pliques tindrà lloc en la següent data hàbil a la conclusió del termini per a presentar-les. Totes les actuacions podran ser objecte de consulta i al·legacions pels interessats durant els deu dies següents a l'obertura de les pliques.
  
Sext. El present decret tindrà l'efecte suspensiu de llicències prescrit en els articles 57 de la LRAU i 152 i 153 del Reglament de Planejament.
  
Sèptim. Inseriu anunci al tauler d'edictes de l'Ajuntament als efectes del que preveu l'article 59.5 de la Llei 30/1992.
  
Cosa que fem pública perquè en prengueu coneixement. Per mitjà d'este anunci i de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, hom cita els propietaris afectats que puguen resultar desconeguts, dels que s'ignore el lloc de la pràctica de l'avís o bé, intentat aquest, no s'haguera pogut practicar.